text:
Sindicato UPA (Union Portuario Arubano) a expresa su disgusto riba e forma con ASTEC ta implementa abuso riba nan trahadonan, ya cu e compania ta mira ‘hancho pa nan y smal pa nos’.
Dirigentenan di UPA no ta descarta un accion na cualkier momento riba e barconan cu ta bini for di Miami.
A pesar cu UPA no ta mayoria riba waf, nan ta spera un union entre e trahadonan bek, ya cu e malcontento ta continua. Esaki a pesar cu actualmente sindicato STA ta representa e mayoria di e trahadonan. Recientemente presidente di STA, Diego de Cuba a anuncia cu lo bini cu un union sindical entre trahadonan di ASTEC y trahadonan di APA cu nan ta representando, ya cu nan ta trahadonan di waf. STA ta presiona pa negosha un contracto colectivo (CAO) nobo cu gerencia di ASTEC.
UPA a laga sa cu e accion cu nan tin pensa di bin cu ne, no tin nada di haber cu STA. E ta un accion organisa riba nan mes, ya cu ‘e problema ta cu sr. de Cuba a pega barco riba waf. E no por saca su curpa’. Segun UPA ya tin miembronan cu a cuminsa bandona STA caba, y nan a cuminsa haya varios carta di retiro for di STA.
A pesar cu UPA ta representa un grupo di e trahadonan di ASTEC, nan no a wordo invita pa sinta negosha CAO. Pero nan a laga sa cu nan a bay mesa cuater biaha caba cu ASTEC. P’esey nan no ta descarta cu lo bin un accion riba waf.


c: text/html

text:
Central di polis ta haya un melding cu lo tin persona sospechoso cu lo a drenta den un cas na Seroe Patrishi. Na e sitio polisnan a papia cu e cabayero L.L. cu a declara na polisnan cu un persona desconoci lo a forsa su bentana di camber y asina un homber desconoci lo a drenta den su cas.
Na mesun momento, e cabayero T., a declara cu el a wordo atraca door di tres homber desconoci. El a declara cu e tabata canando for di Cas Casuela, direccion di su ruman muhe cu ta biba na Seroe Patrishi. E tres hombernan a menas’e cu un machete. Nan a bay cu su telefon y su cartera. Nan a bis’e cu nan lo pasa pret cun’e. E tabata por a los su mes for di nan y a core bay den direccion pabao, drenta mondi. Mientras e ta coriendo, el a skucha algun tiro. El a sigui core y drenta mondi y a core drenta un cas na Seroe Patrishi. T a wordo hiba pa Warda di Polis y personal di atraco team y slachtofferhulp tambe tabata presente pa brinda asistencia. Personal di ambulans tambe a presenta pa duna tratamento na T., ya cu e tabata tin yen di Hubada na su curpa. E caso ta bou di investigacion.
Homber atraca ta core drenta cas di otro hende
Central di polis ta haya un melding cu lo tin persona sospechoso cu lo a drenta den un cas na Seroe Patrishi. Na e sitio polisnan a papia cu e cabayero L.L. cu a declara na polisnan cu un persona desconoci lo a forsa su bentana di camber y asina un homber desconoci lo a drenta den su cas.

robotstxt: allowed

filter: keep


text:
ORANJESTAD - Prome Minister Eman, alabes Minister di Cultura e reuni cu Minister Bussemaker di Enseñansa, Cultura y Ciencia, kende ta na Aruba riba un bishita di trabou.
Minister Bussemaker A Bishita Museonan Na San Nicolas.
ORANJESTAD - Pa finalisa e biahe di trabou na Aruba, Prome Minister Mike Eman a invita Minister di Enseñansa, Cultura y Ciencia di Hulanda sra. Jet Bussemaker, pa un bishita na Museo Nicolas Store y Watertoren cu a bira un Museo Industrial, ambos situa na San Nicolas.
FCCA Ultimo Añanan No A Construi Cas Pero A Crea Hogar Pa E Ciudadanonan.
ORANJESTAD - Prome Minister Mike Eman tabatin elogio pa staff y personal completo di FCCA durante ceremonia di ponemento di prome piedra pa e Proyecto Senioren Woning na Savaneta.
MEP Lo Introduci Enseñansa Liber Pa Tur Mucha
ORANJESTAD - Parlamento a trata e presupuesto di enseñanza pa 2017, y den nomber di MEP, Evelyn Wever-Croes a expresa e deseo ferviente den comunidad pa introduci enseñansa liber.
Prome Minister Mike Eman A Firma Permiso General Pa SMAC organisa Carnaval 63
ORANJESTAD - Dilanti di miembronan di directiva di Stichting Maneho Aruba su Carnaval (SMAC) y miembronan di prensa, Minister President Mike Eman a firma diaranson merdia e documento cu ta autorisa SMAC pa organisa tur actividad cu ta forma parti di Carnaval 63 den aña 2017.
Mike Eman Mester Tin Berguensa Pa Humiya Personanan Humilde Djis Pa ‘Score’ Politicamente
STA CRUZ - Lider di MEP Evelyn Wever-Croes den conferencia di prensa a referi na e nivel baho y bergonsoso di Mike Eman, cu en bes di defende su presupuesto y su vision, a humiya un juffrouw di scol honesto, djis pa ataca credibilidad di sra. Wever-Croes.
Prome Minister Eman A Anuncia Campaña “Hunto Nos Ta Yuda”
ORANJESTAD - Den un reunion diamars mainta, Prome Minister Mike Eman hunto cu su colega di Asuntonan Social Paul Croes y representante di diferente organisacion a anuncia e campaña “Hunto nos ta yuda” dirigi riba esnan cu a sufri daño grandi durante e yobida fuerte di diadomingo ultimo.